Halvemål

Halvemål er et lingvistisk fenomen, i norsk særlig brukt om dialekter som utelater h i fremlyd foran vokal, f.eks. av for hav, est for hest. Dessuten har det vært vanlig å sette inn h i ord hvor den ikke hører hjemme, f.eks. høy for øy.«halvemål», i Store norske leksikon, http://snl.no/halvemål Halvemål har forekommet i skrift.

Dette er kjent f.eks. fra engelsk og i svenske dialekter. Älvdalsk har halvemål.Øystein A. Vangsnes: «Ei framtid for elvedalsk», Norsk Tidend nr. 3 2015, side 23, gjengitt på forskning.no  I Norge er halvemål mest fra Sunnmøre, samt litt av Nordfjord og Sunnfjord og Nordhordland. Halvemålet er langt på vei borte i Norge, ifølge Helge Sandøy.NRK: Vestlandsspråket som forsvann, 19.03.2010, lest 16. juli 2015. Det var særlig utpreget på kysten av Sunnmøre med Nordøyane som kjerneområde og for eksempel Breim og Bremanger i Nordfjord. Hans Strøm nevner halvemål i sin beskrivelse av Sunnmøre (1760-årene). Ole Barman omtalte Haram i sine skrifter uten bruk av halvemål. I enkelte engelske dialekter (cockney og Midt-England) sløyfes h først i ord. Halvemål har forekommet i Sandøy og Midsund.

Ordet halvemål kommer kanskje av alvemål, altså det mål som alvene brukte. Ifølge Ole Rogne kommer betegnelsen av at når h ble sløyfet ble ordet uttalt berre halvt.

Referanser

Kategori:Lingvistikk
Kategori:Vestnorsk